Source: https://visionist.fi/2010/06/10/logitechilta-nelja-hd-webbikameraa-ja-vid-hd-ohjelmisto/
Timestamp: 2018-11-14 00:01:34+00:00

Document:
Logitechilta neljä HD-webbikameraa ja Vid HD -ohjelmisto | Visionist
10.6.2010 by Visionist
“Teräväpiirtoiset videopuhelut ovat tärkeä askel visiossamme maailmasta, missä videokommunikointi on yhtä tavallista ja helppoa kuin tavalliset äänipuhelut tänä päivänä”, sanoo Logitechin Suomen maajohtaja Iikka Buss. ”Logitechin HD-webbikamera ja Vid HD -videopuheluohjelmisto on kaikki mitä kuluttaja tarvitsee voidakseen nähdä ja puhua lähimmäistensä kanssa huippulaadulla vaikka toiselta puolelta maapalloa.”
Uudet HD-webbikamerat mahdollistavat teräväpiirtoiset (720p) videopuhelut käyttämällä kameroiden mukana tulevaa tai ilmaiseksi ladattavaa Logitech Vid HD -videopuheluohjelmistoa. Vid HD:n voi ladata osoitteesta www.logitech.com/vid. Uudet kamerat ovat yhteensopivia myös muiden videokommunikointiohjelmistojen kanssa, joista on myös tulossa yhteensopivat HD-versiot myöhemmin tänä vuonna.
Logitech HD Pro Webcam C910 on uuden tuoteperheen lippulaiva, joka kykenee sekä teräväpiirtoisiin (720p) videopuheluihin että täysteräväpiirtoiseen (1080p) videotallennukseen. Lisäksi kamerassa on kaksi mikrofonia stereoääntä varten. Webcam C910 on myös uskomattoman ohut (25 mm) ja tyylikäs kumppani kaikille näytöille.
Logitech HD Webcam C510 on taittuva webbikamera, joka on helppo ottaa mukaan lomille tai työmatkoille. Kamera kääntyy 360 astetta, jotta kohteiden kuvaaminen olisi helppoa.
Logitech HD Webcam C310 ja Logitech HD Webcam C270 ovat edullisia webbikameroita, jotka myös mahdollistavat teräväpiirtoiset (720p) videopuhelut.
Kaikissa uusissa malleissa hyödynnetään Logitechin Fluid Crystal -teknologiaa, joka takaa sekä kristallinkirkkaan ja sulavan videokuvan että luonnollisen väritoiston.
Uusilla HD-webbikameroilla voi kuvata myös videoita ja tallentaa ne yhdellä klikkauksella Facebook- ja YouTube-palveluihin. Logitech HD Pro Webcam C910 tukee peräti täysteräväpiirtoista (Full HD 1080p) videokuvausta. Webbikameroilla voi ottaa myös laadukkaita valokuvia. Ohjelmistolla parannettujen kuvien tarkkuudet ovat 10 (C910), 8 (C510), 5 (C310) tai 3 (C270) megapikseliä. Kameroiden mukana tulee myös Magix-muokkausohjelmisto, jolla voi korjata kuvia ja videoita ennen niiden jakamista eteenpäin.
Logitechin Webcam C910:n, C510:n, C310:n ja C270:n kuluttajahinnat ovat 99, 49, 39 ja 29 euroa. Ne tulevat myyntiin heinä-elokuussa 2010. Hinnat sisältävät arvonlisäveron 22%.
← Buffalo julkisti kiintolevyn viihdelaitteisiin
Logitechilta kuulokemikrofoneja kristallinkirkkaalla äänellä →

References: HD 
 HD 
 HD 
 HD 
 HD 
 HD 
 HD 
 HD 
 HD